stanford-oval/wikipedia huggingface dataset:
קבוע דה ברויין-ניומן

במתמטיקה, קבוע דה ברויין-ניומן, המסומן באות  \Lambda , הוא קבוע מתמטי ממשי, שערכו אינו ידוע. הקבוע מוגדר באמצעות משפחה חד-פרמטרית של פונקציות מרוכבות  H_{t}(z), וחשיבותו בכך שהשערת רימן שקולה לכך שהוא אינו גדול מאפס. ידוע ש- 0\leq \Lambda .
אם מגדירים  \Phi (u)=\sum _{n=1}^{\infty }(2\pi ^{2}n^{4}e^{9u}-3\pi n^{2}e^{5u})\exp(-\pi n^{2}e^{4u}) (כאשר  0\leq u ממשי), אפשר לבטא את פונקציית קסי של רימן כאינטגרל  {\frac {1}{8}}\xi (z/2)=\int _{0}^{\infty }\Phi (u)\cos(zu)du (כאשר  z משתנה מרוכב). השערת רימן שקולה לטענה ש- \xi  היא בעלת שורשים ממשיים בלבד (כלומר, כל הערכים  z\in \mathbb {C}  שעבורם  \xi (z)=0 הם ממשיים). את ההגדרה הזו אפשר להכליל באמצעות הוספת פרמטר ממשי  \lambda  למשפחת פונקציות  H_{\lambda }(z)=\int _{0}^{\infty }e^{{\lambda }u^{2}}\Phi (u)\cos(zu)du, כך ש- {\frac {1}{8}}\xi (z/2)=H_{0}(z).
בהקשר זה, טבעי לשאול עבור אלו ערכים של  \lambda  הפונקציה  H_{\lambda }(z) היא בעלת שורשים ממשיים בלבד. הקבוע  \Lambda  מוגדר כאינפימום של קבוצת הערכים  \lambda  שעבורם  H_{\lambda }(z) היא בעלת שורשים ממשיים בלבד. לאור הקשר בין הפונקציה  \xi  לבין  H_{0}, השערת רימן שקולה לטענה ש- \Lambda \leq 0.
ניקולאס חוברט דה ברויין הוכיח ב-1950 ש- H_{\lambda }(z) בעלת שורשים ממשיים בלבד לכל  \Lambda <\lambda , ואינה כזו לכל  \lambda <\Lambda . בנוסף, הוא הוכיח ש- \Lambda \leq 1/2. צ'ארלס ניומן השלים את התמונה בשנת 1976, בהוכיחו ש- H_{\lambda }(z) בעלת שורשים ממשיים בלבד גם עבור  \lambda =\Lambda , ושיער ש- 0\leq \Lambda ; כלומר, ש- H_{\lambda } אינה בעלת שורשים ממשיים בלבד כאשר  \lambda <0.
הגבול התחתון הטוב ביותר הידוע עבור הקבוע השתפר בהדרגה, לפי הטבלה הבאה:
| שנה | גבול תחתון ידוע | מקור |
| --- | --- | --- |
| 1988 |  -50 |  |
| 1991 |  -5 |  |
| 1990 |  -0.385 |  |
| 1994 |  -4.379\cdot 10^{-6} | Csordas, Smith and Varga |
| 1993 |  -5.895\cdot 10^{-9} | Csordas, Odlyzko, Smith and Varga |
| 2000 |  -2.7\cdot 10^{-9} |  |
| 2011 |  -1.1\cdot 10^{-12} |  |
| 2018 |  0 | Rodgers and Tao |
הערות שוליים

↑  Brad Rodgers, Terence Tao, The De Bruijn-Newman constant is non-negative, arXiv
פרכוס טוני-קלוני

| --- | --- |
 תחום:  נוירולוגיה 
 טיפול:  פנוברביטל  פראמפאנל  mephobarbital  לבטיראצטם  קארבאמזפין  פנוברביטל  פניטואין  mephenytoin  טופירמאט 
 קישורים ומאגרי מידע
 eMedicine:  1184608 
 MeSH:  D004830
 סיווגים
 ICD-10:  G40.3 
 ICD-11:  8A68.4 
 
פרכוסי טוני-קלוני (היו ידועים בעבר פרכוסי גרנד מל) הם סוג של התקפים כלליים המשפיעים על כל המוח. התקפי טוני-קלוני הם התקפים שמסווגים אותם במידה רבה כהתקפי אפילפסיה, למרות שההנחה שזהו סוג ההתקפים היחיד מוטעית.
פתופיזיולוגיה

התקפים כלליים מתרחשים בדרך כלל ללא סיבה ידועה. עם זאת כמה סוגים של התקפים כלליים מתחילים כהתקפים קטנים יותר כמו, למשל, פרכוס חלקי פשוט או פרכוס חלקי מורכב ואז מתפשטים לשתי ההמיספרות של המוח. דבר זה נקרא הכללה משנית. עם זאת יכולים להיות גורמים נוספים. יכולים לכלול חוסרים באיזון כימי ובנוירוטרנסמיטורים וסף גירוי גנטי. סף הגירוי להתקף יכול להשתנות כתוצאה מעייפות, תת תזונה, מחסור בשינה או מנוחה, לחץ, מתח, סוכרת, הבזקים של ניאון או לייזר, חוסר איזון של סוכר בדם, אנטי היסטמינים או גורמים אחרים.
במקרה של אפילפסיה סימפטומטית נקבע, לעיתים קרובות על ידי MRI או בטכניקות אחרות של דימות מוחי שיש דרגה מסוימת של נזק למספר גדול של נוירונים הנגע, כלומר, הרקמה הצלקתית, שנגרמה על ידי מחסור בנוירונים אלה יכולה לגרום לקבוצות של נוירונים לירות באופן לא סדיר מטענים חשמליים ובכך ליצור התקף.
שלבים

ההתקפים מחולקים לשני שלבים, השלב הטוני והשלב הקלוני ומכאן שמו של סוג ההתקף. לעיתים תקדם לפרכוס הטוני-קלוני אאורה.
בשל התשישות הפיזית והנוירולוגית האדם שעבר פרכוס טוני-קלוני נרדם תמיד אחריו. בדרך כלל חווים גם, אחרי ההתעוררות, בלבול ושכחה שנעלמים בהדרגה אחרי שהוא נעשה מודע לכך שעבר התקף.
לקריאה נוספת

פנחס לרמן. אפילפסיה : מחלה עם תקוה. הוד השרון : עגור, תשמ"ט 1989.
יצחק שילר. אפילפסיה : מדריך לחולה ולבני משפחתו. ראש העין : פרולוג, 2005.
הערות שוליים

↑  David Y Ko (5 באפריל 2007). "Tonic–Clonic Seizures". eMedicine. נבדק ב-2008-03-19. {{cite web}}:  (עזרה)
↑  "Epilepsy Action: Simple Partial Seizures". Epilepsy Action. British Epilepsy Association. 19 בפברואר 2008. אורכב מ-המקור ב-2008-03-06. נבדק ב-2008-03-19. {{cite web}}:  (עזרה)
↑  "Seizure Mechanisms and Threshold". Epilepsy Foundation. נבדק ב-2008-03-19.
↑  Ruben Kuzniecky, M.D. (16 באפריל 2004). "Looking at the Brain". epilepsy.com. Epilepsy Therapy Project. אורכב מ-המקור ב-2007-10-12. נבדק ב-2008-03-19. {{cite web}}:  (עזרה)
↑  http://www.epilepsy.com/101/ep101_symptom
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
סרטון וידאו של התקף
קורנית דיגיטל

| --- | --- |

 נתונים כלליים
 סוג:  חברה ציבורית, נאסד"ק: KRNT
 בורסה:  נאסד"ק (2 באפריל 2015–KRNT) 
 תקופת הפעילות:  ינואר 2002 – הווה (כ־22 שנים)
 מיקום המטה:  ראש העין 
 משרד ראשי:  ראש העין
 ענפי תעשייה:  טקסטיל
 מוצרים עיקריים:  מכונות להדפסה דיגיטלית על גבי טקסטיל
 שווי שוק:  1.16 מיליארד דולר (10 באוקטובר 2024)
 הכנסות:  322 מיליון דולר (2021)
 רווח:  15.5 מיליון דולר (2021)
 מנכ"ל:  רונן סמואל
 עובדים:  כ-800 (2021)
  
 www.kornit.com
 
קורנית דיגיטל בע"מ (באנגלית: "Kornit Digital") היא חברה ישראלית העוסקת בפיתוח וייצור מכונות להדפסה דיגיטלית על גבי טקסטיל. לחברה מספר דגמים הנבדלים ביניהם במהירות, איכות ושטח ההדפסה, ובסוג הבד עליו ניתן להדפיס. קורנית היא חברה ציבורית ומניותיה נסחרות בנאסד"ק.
היסטוריה

קורנית הוקמה בינואר 2002 על ידי המהנדסים, יוצאי חברת סאיטקס, אבי שטרלינג, עופר בן צור, וגנדי רוסין. במאי 2002 קיבלה מימון מהיזם הסדרתי משה נור. בשנת 2003 קיבלה החברה מענק מלשכת המדען הראשי במשרד התעשייה והמסחר לצורך פיתוח המדפסת. בשנת 2005 החלה החברה למכור את מוצריה. במרץ 2007 חברת Electronics for Imaging (שייסד אפי ארזי) קנתה 11% ממניות החברה תמורת 3.5 מיליון דולר, כמו כן הוקם מפעל בקריית גת לפיתוח ולייצור הדיו למדפסות.
בשנת 2010 ההכנסות השנתיות של קורנית הגיעו ל–9 מיליון דולר, והיא תכננה לגייס הון בבורסה של תל אביב לפי שווי חברה של 84 מיליון שקל, אך ביקושים נמוכים הובילו לביטול ההנפקה. בשנת 2011 נכנסה קרן פורטיסימו קפיטל להשקעה בקורנית. הקרן השקיעה 16 מיליון דולר, קיבלה בתמורה 70% ממניות החברה, והפכה לבעלת השליטה בה.
קורנית הונפקה לראשונה בנאסד"ק באפריל 2015 לפי שווי של 308 מיליון דולר. החברה גייסה הון עוד פעמים אחדות בדרך של הנפקת מניות,
בשנת 2017 חתמה קורנית על הסכם עם חברת המסחר המקוון האמריקאית אמזון, במסגרתו מספקת קורנית מערכות דפוס, דיו ושירותי תמיכה להדפסה בהתאמה אישית של עיצובים על חולצות לפי דרישה. כחלק מההסכם הפכה אמזון לבעלת מניות בחברה. ההסכם הורחב בצורה משמעותית בספטמבר 2020.
במרץ 2021 חתמה החברה על הסכם לשיתוף פעולה עם חברת פרינטפול (Printful) העוסקת בייצור דגמי טקסטיל לפי ביקוש. בינואר 2022 חנכה החברה מפעל חדש בקריית גת, שנבנה בהשקעה של 80 מיליון שקל.
ב-20 בנובמבר 2021 הגיע שווי השוק שלה ל-8.2 מיליארד דולר והיא גייסה 292 מיליון דולר. זאת על רקע צמיחה מהירה בפעילות החברה  עקב מעבר עסקי האופנה למסחר מקוון, ולהדפסה על פי ביקוש של עיצובי בגדים.
היסטוריה > רכישות

באוגוסט 2020 הודיעה החברה על רכישת חברת Custom Gateway הבריטית העוסקת בפתרונות תוכנה לזרימת עבודה (Workflow) תמורת כ-17 מיליון דולר.
באוגוסט 2021 הודיעה החברה על רכישת Voxel8 שפיתחה טכנולוגיה להדפסת תלת מימד בתחום הטקסטיל.
באפריל 2022 הודיעה החברה על רכישת Tesoma GmbH הגרמנית, שפיתחה תהליכי ייבוש חכמים ומובנים (אינטגרטיבים) בתחום הטקסטיל.
הערות שוליים

↑  שלומית לן, ‏היזם הסדרתי שהחמיץ שני אקזיטים גדולים ומחכה לשלישי, באתר גלובס, 25 בפברואר 2017
↑  דרור רייך, אחרי שכשלה בגיוס בת"א: חברת ההדפסה קורנית פונה לנאסד"ק, באתר TheMarker‏, 26 בפברואר 2015
↑  עמרי זרחוביץ', הקסם של פורטיסימו: 16 מיליון דולר בקורנית נהפכו ל-270 מיליון דולר, באתר TheMarker‏, 24 בינואר 2017
↑  עמרי זרחוביץ', השווי בהנפקת קורנית דיגיטל היה זמני, באתר TheMarker‏, 5 באפריל 2015
↑  עמרי זרחוביץ', קורנית דיגיטל פירסמה תשקיף מדף להצעת מכר וגיוס הון, באתר TheMarker‏, 5 בינואר 2017
↑  עמרי זרחוביץ', הפטנט של אמזון שיכול להעלות את קורנית מדרגה, באתר TheMarker‏, 30 באפריל 2017
↑  יורם גביזון, קורנית מרחיבה את שיתוף הפעולה עם אמזון פי שלושה, ל-400 מיליון דולר, באתר TheMarker‏, 15 בספטמבר 2020
↑  אורן שטרנברג, קורנית דיגיטל מתרחבת לשוק הגלוגבלי עם פרינטפול לייצור טקסטיל, באתר אייס, 17 במרץ 2021
↑  יורם גביזון, קורנית חנכה מפעל דיו חדש בהשקעה של 80 מיליון שקל בקרית גת, באתר TheMarker‏, 27 בינואר 2022
↑  יורם גביזון, קורנית ניצלה קפיצה של 323% במניה, וגייסה 292 מיליון דולר, באתר TheMarker‏, 19 בנובמבר 2021
↑  יורם גביזון, קורנית דיגיטל רוכבת על מהפכת ההדפסה ועקפה את התחזיות, באתר TheMarker‏, 11 במאי 2021
↑  יורם גביזון, קורנית רוכשת חברת תוכנה לניהול הייצור על פי דרישה - ועוקפת את התחזיות, באתר TheMarker‏, 11 באוגוסט 2020
↑  שירי חביב ולדהורן, ‏קורנית דיגיטל חנכה מפעל חדש בקריית גת בהשקעה של 80 מיליון שקל, באתר גלובס, 27 בינואר 2022
קונספסיון דל אורוגוואי

| --- | --- |
סמל קונספסיון דל אורוגוואיסמל קונספסיון דל אורוגוואי

כיכר רמירס בקונספסיון דל אורוגוואי
 מדינה:  ארגנטינה ארגנטינה
 פרובינציה:  אנטרה ריוס אנטרה ריוס
 חבל ארץ:  מסופוטמיה
 תאריך ייסוד:  25 ביוני 1783
 גובה:  3.0 מטרים
 אוכלוסייה:  ‏
  ‑ בעיר:  73,729 (2010)
 קואורדינטות:  32°29′00″S 58°14′00″W﻿ / ﻿32.483333333333°S 58.233333333333°W﻿ / -32.483333333333; -58.233333333333 
 אזור זמן:  UTC -3
 www.cdeluruguay.gob.ar
  מפת מיקום  מפה מפורטת   (למפת ארגנטינה מוגדלת) בואנוס איירס קורדובה בארילוצ'ה רוסאריו טוקומאן מאר דל פלאטה סלטה סנטה פה סן חואן אושואיה איגואסו אקונקגווה ברזיל פרגוואי בוליביה צ'ילה איי פוקלנד אורוגוואי האוקיינוס האטלנטי האוקיינוס השקט קונספסיון דל אורוגוואי(למפת ארגנטינה רגילה) בואנוס איירס קורדובה בארילוצ'ה רוסאריו טוקומאן מאר דל פלאטה סלטה סנטה פה סן חואן אושואיה איגואסו אקונקגווה ברזיל פרגוואי בוליביה צ'ילה איי פוקלנד אורוגוואי האוקיינוס האטלנטי האוקיינוס השקט קונספסיון דל אורוגוואי(למפת אנטרה ריוס רגילה) פרנה קונקורדיה גואלגואיצ'ו גואלגואי קוריינטס אורוגוואי בואנוס איירס סנטה פהקונספסיון דל אורוגוואי(למפת אנטרה ריוס מוגדלת) פרנה קונקורדיה גואלגואיצ'ו גואלגואי קוריינטס אורוגוואי בואנוס איירס סנטה פהקונספסיון דל אורוגוואי  he tabBackground:;tabBorder:#aaa;defaultTab:0;
קונספסיון דל אורוגוואי (בספרדית: Concepción del Uruguay) היא עיר בפרובינציית אנטרה ריוס בארגנטינה. קונספסיון דל אורוגוואי שוכנת על הגדה המערבית של נהר אורוגוואי, במרחק של 320 קילומטרים מבואנוס איירס, בירת ארגנטינה.
היסטוריה

ב-1782 חואן חוסה דה ורטיס אי סלסדו, המשנה למלך של מלכות המשנה של ריו דה לה פלטה, רצה להגביר את הנוכחות הספרדית באזור, והטיל על תומאס דה רוקמורה לרכז אנשים מכפרים באזור ליישובים גדולים יותר. אחד היישובים שנוסדו על ידי רוקמורה היה ויז'ה דה נואסטרה סניורה דה לה אינמקולדה קונספסיון דל אורוגוואי ב-25 ביוני 1783. השם קוצר בהמשך לקונספסיון דל אורוגוואי, אם כי יש גרסאות לפיהן השם היה מלכתחילה "רק" קונספסיון דל אורוגוואי.
תושבי העיר תמכו במהפכת מאי שפרצה ב-1810 והובילה למלחמת העצמאות של ארגנטינה. במהלך המלחמה התקיימו מספר קרבות באזור העיירה, וכן במהלך הכיבוש הפורטוגזי של בנדה אוריינטל (כיום אורוגוואי) ב-1816.
ב-29 בספטמבר 1820 פרנסיסקו רמירס, מושל פרובינציית אנטרה ריוס, הקים בשטחי הפרובינציה ובשטחי פרובינציית קוריינטס את רפובליקת אנטרה ריוס העצמאית, וקונספסיון דל אורוגוואי נבחרה להיות בירתה. עם זאת כעבור שנה, זמן קצר לאחר מותו של רמירס, הרפובליקה התפרקה ושטחיה חזרו להיות חלק מהפרובינציות המאוחדות של ריו דה לה פלטה.
ב-1826 חוסטו חוסה דה אורקיסה, שהיה אז נציג העיירה בקונגרס של הפרובינציה, קידם הצעת חוק שהעניקה לקונספסיון דל אורוגוואי מעמד של עיר. בעשורים שלאחר מכן היו ניסיונות להעביר את בירת הפרובינציה מפרנה לקונספסיון דל אורוגוואי, אך ב-1883 הבירה נקבעה סופית בפרנה.
כלכלה

בקונספסיון דל אורוגוואי יש נמל נהר, שהיה גורם מרכזי בכלכלה המקומית עוד מהמאה ה-19. הנמל משמש בעיקר לייצוא סחורות מהאזור. בנוסף הכלכלה מסתמכת על תעשייה, בעיקר תעשיות עיבוד המזון והמתכות.
חינוך

בקונספסיון דל אורוגוואי שוכנות האוניברסיטה הלאומית של אנטרה ריוס ואוניברסיטת קונספסיון דל אורוגוואי, וכן פקולטות של האוניברסיטה האוטונומית של אנטרה ריוס ושל האוניברסיטה הטכנולוגית הלאומית.
תחבורה

קונספסיון דל אורוגוואי מקושרת לעיר פרנה דרך מסילת רכבת העוברת בבסווילבסו.
העיר נמצאת על מסלול הכביש הלאומי מספר 14, המקשר בין פרובינציית מיסיונס ודרום פרובינציית אנטרה ריוס.
הערות שוליים

↑  [Censo Nacional de Población, Hogares y Viviendas 2010 - Dirección General de Estadística y Censos". Dirección General de Estadística y Censos (בספרדית). בדיקה אחרונה ב-30 באוגוסט 2018
| --- | --- |
בקרת זהויות :  NLI: 987007557550705171  LCCN: n82116563  MusicBrainz: b1f956a7-1cd1-47f7-9cfb-10dea9e4e115  VIAF: 159471569   WorldCat (עם VIAF): 159471569
קוואזי-איזומטריה

בטופולוגיה של מרחבים מטריים, קוואזי-איזומטריה היא פונקציה  f:X\rightarrow Y ממרחב מטרי  X למשנהו  Y, השומרת על המבנה המטרי באופן רופף, במובן הבא:
קיימים קבועים  \lambda ,C כך שלכל  x,x'\in X מתקיים  d_{Y}(f(x),f(x'))<\lambda \cdot d_{X}(x,x')+C ו- d_{X}(x,x')<\lambda \cdot d_{Y}(f(x),f(x'))+C; ובנוסף לזה,
לכל  y\in Y קיימת נקודה  x\in X כך ש-  d_{Y}(f(x),y)<C.
משמעות התנאי הראשון היא שלפונקציה מותר לשנות את המרחק בין נקודות, אבל במידה מתונה בלבד; בפרט, אם המרחק בין נקודות גדל לאינסוף, כך גם המרחק בין התמונות שלהן. התנאי השני מכריח את הפונקציה לכסות חלק משמעותי מן המרחב השני: כל נקודה ב- Y נמצאת במרחק  C לכל היותר מנקודה שהגיעה מ- X.
מרחבים שיש ביניהם קוואזי-איזומטריה הם מרחבים קוואזי-איזומטריים. זהו יחס שקילות: הרכבה של קוואזי-איזומטריות היא קוואזי-איזומטריה, ולכל קוואזי-איזומטריה מ- X ל- Y יש קוואזי-איזומטריה בכיוון ההפוך, מ- Y ל- X. מרחבים איזומטריים הם בפרט קוואזי-איזומטריים.
קוואזי-איזומטריה מודדת את המבנה של המרחב בקנה מידה גדול בלבד. למשל, כל מרחב קוואזי-איזומטרי למרחב המתקבל כשמוציאים ממנו כדור (גדול ככל שיהיה). בפרט, כל המרחבים החסומים קוואזי-איזומטריים זה לזה.
קוואזי-איזומטריה של חבורות

לכל חבורה, ובפרט כאלה שהן אינסופיות אבל נוצרות סופית, אפשר להתאים את גרף קיילי שלה ביחס לקבוצת יוצרים (סופית) נתונה; גרף כזה אפשר להפוך באופן טבעי למרחב גאודזי. שינוי של קבוצת היוצרים משנה את הגרף, אבל כל הגרפים המתקבלים באופן כזה עבור חבורה נתונה הם קוואזי-איזומטריים זה לזה. אפילו גרפי קיילי של כל שתי חבורות בעלות מידה משותפת הם קוואזי-איזומטריים זה לזה. אמנם, גם לחבורות שאינן בעלות מידה משותפת יכולים להיות גרפי קיילי קוואזי-איזומטריים, ובכל זאת, מבנה הגרף - עד כדי קוואזי-איזומטריה - מלמד רבות על החבורה. אם  G ו- H נוצרות סופית ויש להן גרפי קיילי קוואזי-איזומטריים, ואם  G היא סופית, בעלת הצגה סופית, דמוי-אבלית, דמוי-נילפוטנטית, דמוי-חופשית, אמנבילית או היפרבולית, אז  H מקיימת את אותה תכונה.
מאידך, יש דוגמאות לחבורה פתירה נוצרת סופית, וחבורה שאינה דמוי-פתירה, עם גרפי קיילי קוואזי-איזומטריים. גם תכונת T של קשדן אינה נשמרת תחת קוואזי-איזומטריה של החבורות.
ראו גם

איזומטריה
גרף קיילי
הערות שוליים

↑  Survey on geometric group theory, Wolfgang Luck, 2008.
צוערים לשירות המדינה

| --- | --- |

 מידע כללי
 משרד אחראי:  נציבות שירות המדינה
 תאריך הקמה:  2011
 תאריך כניסה:  1 בינואר 2011
 מנהל:  אפרת אפק
 https://tzoarim.gov.il/
 
צוערים לשירות המדינה היא תוכנית שמטרתה לבנות ולהכשיר עתודה ניהולית נושאת שינוי בשירות המדינה. התוכנית היא על-משרדית והיא מנוהלת מתוך נציבות שירות המדינה. תוכנית זו, מבית "עתודות לישראל", "חותרת לעצב עתודה ניהולית איכותית, ערכית, ובעלת מחויבות עמוקה לצורכי המדינה והחברה בישראל". התוכנית מיועדת ללא יותר מ-30 מצטיינים ומצטיינות מדי שנה, אשר משתתפים במסלול אינטנסיבי של הכשרה והשמה בן כחמש וחצי שנים.
המסלול כולל תוכנית הכשרה אינטנסיבית ומעמיקה, ולאחריה השמה במשרדי הממשלה וביחידות הסמך הממשלתיות השונות, וזאת במקביל ללימודי תואר שני בתחום רלוונטי להשמה של הצוערים, והכל במטרה להשתלב בתפקידי מפתח בשירות מדינת ישראל.
הקמה

תוכנית 'צוערים לשירות המדינה' נוסדה בהמשך לתוכנית "עתידים - צוערים למינהל ציבורי" שהכשירה כ-150 צוערים בשישה מחזורים משנת 2003 עד 2009.
בהחלטת הממשלה מס' 4473 מיום 8 בפברואר 2009 נכתב כי הממשלה רואה בתוכנית "עתידים – צוערים למינהל הציבורי" יוזמה מרכזית ומשמעותית בעלת חשיבות גדולה לטיוב השירות הציבורי ואף החליטה על הקמת "ועדת היגוי – צוערים למינהל הציבורי" לעיגון התוכנית לשנים הבאות ולשמירה על היקפה והעלאה מתמדת של איכותה. המלצותיה של הוועדה אומצו במלואן בהחלטת ממשלה מס' 1244 מיום 17 בינואר 2010. על פי החלטת הממשלה מס' 1244, התוכנית מנוהלת באופן ישיר ומלא על ידי המדינה כך שתכניה, מפעיליה ומדיניותה מותווים על ידי הממשלה ועל-פי צרכיה.
התוכנית נפתחה באוגוסט 2012, בה החל מחזור א' את הכשרתו. עד למחזור ח' התוכנית ארכה שש שנים וכללה מסלול הכשרה בין שנתיים שכלל לימודי תואר שני מורחב במדיניות ציבורית בבית הספר למדיניות ציבורית ע"ש פדרמן באוניברסיטה העברית בירושלים, לצד תוכנית הכשרה אינטנסיבית ומעמיקה. בשנת 2019, החל ממחזור ח', עודכנה התוכנית למתכונת מקוצרת בה שלב ההכשרה קוצר לשנה וחצי, ורכיב לימודי התואר השני עבר לשלב ההשמה, על מנת לעודד כל צוערת וצוער ללמוד תואר במקצוע רלוונטי לתחום עבודתו בשירות המדינה. בשנת 2023, החל ממחזור י', עודכן מבנה התוכנית לאופן בו היא פועלת.
החלטת הממשלה בדבר הקמת תוכנית הצוערים קובעת שהתוכנית תפוקח על ידי ועד מנהל בראשות נציב שירות המדינה, בשיתוף עם הממונה על אגף התקציבים במשרד האוצר ובהשתתפות מנכ"ל משרד ראש הממשלה או נציגו וכן שלושה נציגי ציבור נוספים בעלי ניסיון ורקע בתחום המנהיגות, ההכשרה וניהול שינויים. עוד קובעת ההחלטה כי נציגי הציבור יהיו בעלי ניסיון ורקע בתחום המנהיגות, ההכשרה וניהול שינויים.
על הניהול השוטף של התוכנית מופקדים מנהלת אגף 'צוערים לשירות המדינה' וצוותה, אשר מנהלים את הצוערים במהלך תקופת הכשרתם, דואגים לאיתור יעדי השמה ולביצוע ההשמה של צוערי התוכנית, ומלווים את התפתחותם ואת עשייתם לאורך זמן בתפיסה רשתית..
התוכנית

התוכנית אורכת כחמש וחצי שנים והיא מורכבת משלושה שלבים: שלב א' - הכשרה (כשנה), שלב ב' - התמחות (חצי שנה) ושלב ג' - השמה (ארבע שנים). מרגע הקבלה לתוכנית, הצוערים מועסקים בשכר כעובדי מדינה בהיקף של משרה מלאה. הם נדרשים לחתום על חוזים אישיים המחייבים אותם לעבוד בשרות המדינה במשך לפחות ארבע שנים מסיום ההתמחות. העבודה בתקופת ההכשרה היא אינטנסיבית ביותר וכוללת חמישה ימי עבודה מלאים ובהיקף השקעה ניכר. במהלך תקופת ההשמה הצוערים לומדים לתואר שני שרלוונטי לתחום בו הם מושמים במסגרת התוכנית במשרדי הממשלה השונים.
באפריל 2017, בחר ה-OECD להציג את תוכנית 'צוערים לשירות המדינה' כמקרה בוחן בדו"ח החדשנות שמתפרסם על-ידו. התוכנית מוצגת באתר ה-OECD במסגרת פלטפורמה שיתופית שנועדה להעניק לשאר המדינות החברות בארגון דוגמה לרעיונות חדשניים ויישומיים לשיפור יכולות הממשל.
תנאי קבלה

תהליך הקבלה לתוכנית הוא ארוך, מעמיק ומאתגר. הגשת מועמדות כוללת שליחת קורות חיים, פרטי ממליצים ומכתב אישי. השלבים הבאים כוללים מבחני אישיות ומבחן קוגניטיבי מקוון, מרכז הערכה, ולאחר מכן מפגש נוסף במרכז הערכה בו מתקיים ריאיון עם פסיכולוג תעסוקתי ודינמיקה קבוצתית. השלב האחרון הוא ריאיון אישי עם מנהלי התוכנית.
תנאי קבלה > דרישות הסף להגשת מועמדות

תואר ראשון או שני ממוסד לימודים המוכר על ידי המועצה להשכלה גבוהה – זכאות לתואר ראשון או שני בהצטיינות או בממוצע ציונים 85 ומעלה. מאחר שקיימים מוסדות אקדמיים שמעגלים ציונים וישנם מוסדות שאינם עושים זאת, ציונים מעל 84.5 (כולל) יעוגלו כלפי מעלה.
החל משנת 2021 עודכנו דרישות הסף לאוכלוסיות הזכאיות לייצוג הולם, ומתאפשר לבצע מטלה חלופית למועמדים שציונם הממוצע בתואר הוא מעל 80 ומתחת ל-85. האוכלוסיות הזכאיות להסדר זה הן: א/נשים עם מוגבלות, בני ובנות החברה הערבית לרבות הדרוזית והצ'רקסית, מי שהוא/היא או שאחד מהוריו נולדו באתיופיה, בני ובנות החברה החרדית ועולים/ות חדשים/ות.
הכשרה

שלב ההכשרה מתקיים במסגרת קבוצתית והוא כולל הקניית ידע רב תחומי במדעי החברה בתחומי הכלכלה, החברה, הפוליטיקה והמשפט בישראל תוך הבנת קשרי הגומלין ביניהם; למידה והטמעה של מודלים של מנהיגות; העמקת התודעה בנושאי הכרת החברה בישראל, העם היהודי, הזירה המזרח תיכונית והזירה הבינלאומית; ובניית ארגז כלים מעשיים הנחוצים להובלת שינויים וניהול תהליכים ופרויקטים במגזר הציבורי והפרטי.
השנה הראשונה של ההכשרה מתמקדת בלימוד וחניכה קבוצתית תוך דגש על חשיפה מרבית לפעילות משרדי הממשלה, במקביל לבניית הקבוצה. העבודה מלווה בתמיכה באמצעים פרטניים וקבוצתיים הניתנים על ידי צוות התוכנית. התוכנית כוללת מפגשים עם בעלי תפקידים, סיורי שטח מעמיקים ברחבי הארץ, סדנאות עיוניות ומעשיות, סימולציות, התנסויות מעשיות ממקדות ביחידות ממשלתיות שונות, וכן סיור לימודי השוואתי מחוץ לישראל. בתקופת ההתמחות המיקוד הוא התנסות מעשית ביחידות ממשלתיות בהיקף של 4 ימים בשבוע, לצד המשך ליווי והעשרה באגף הצוערים אחת לשבוע.
השמה

שלב ההשמה הוא שלב אישי, בו משתלבים הבוגרים בצמתי השפעה מערכתיים בשירות המדינה, בתפקידים שונים, בהתאם לצורכי ואתגרי המדינה ובהתחשב ברקע האישי-מקצועי, בחוזקות ובכישורים של כל אחד מהבוגרים. שלב זה נמשך ארבע שנים, בו עובדים הצוערים במשרדים השונים, משתלבים בעשייה ומקדמים תהליכים ומיזמים משמעותיים, ומתקדמים בהתאם לכישוריהם ולהצטיינותם בפועל בעבודתם.
איתור יעדי ההשמה מתבצע באמצעות הפצת 'קול קורא' לכלל יחידות ומשרדי הממשלה, והצעות היחידות והמשרדים נבחנות מול דגשים כגון - השתלבות במשימה ברמה הלאומית, עבודה מרובת ממשקים (פנים או חוץ ממשלתיים), מחויבות היחידה לתהליך חניכה ולפיתוח אישי ומקצועי של הון אנושי, קיום אופק התפתחות, מוטת ההשפעה של התפקיד ועוד.
לאחר איתור יעדי ההשמה, הצוערים מקבלים ספר עם מאגר יעדי ההשמה בו יש למעלה מ-100 משרות אליהן הצוערים במחזור הספציפי יכולים לבחור להיות מושמים.
תפיסה מרכזית שמובילה את בחירת יעדי ההשמה היא התפיסה הרשתית. תפיסה זו מתבססת על ההבנה כי הובלה וניהול של תהליכים משמעותיים בשירות המדינה כמעט ואינם מתקיימים על ידי יחידה ממשלתית בודדת, ולכן נדרשת שותפות בין גורמים שונים בשירות המדינה. התפיסה הרשתית מאפשרת ומעודדת את בוגרי התוכנית העובדים ביחידות ממשלתיות שונות, לנצל לטובה את רשת הבוגרים של התוכנית כדי לקדם ולשפר את שיתופי הפעולה בין היחידות הממשלתיות השונות במטרה להשפיע על החברה בישראל. יעדי ההשמה מחולקים לשישה אשכולות אשר מעידים על תחומי הפעולה של בוגרי התוכנית:
אשכול חברתי - רווחה, חינוך, בריאות
אשכול ניהול ופיתוח הון אנושי
אשכול ניהול ופיתוח משאבי קרקע וטבע
אשכול ממשל ויחידות מאקרו
אשכול קידום הכלכלה ורגולציה כלכלית
אשכול דיגיטציה, סייבר וניהול מידע
רשת הצוערים

עם סיום ההכשרה משתלבים הצוערים ברשת הצוערים. מטרת הרשת ללוות, לפתח ולתמוך את עשיית הצוערים במשרדי הממשלה מבחינה מקצועית ואישית, ולייצר ולתחזק עבודה משותפת רב-משרדית שתאפשר קידום משימות ממשלתיות בזמן קצר יותר ובאופן מקצועי והוליסטי. במסגרת פעילות הרשת מתקיימים פורומים מקצועיים, קבוצות חשיבה, תהליכי מנטורינג ופיתוח אישי, ועוד. מחקר אקדמי אשר בוצע על רשת הצוערים הוכיח את הצלחתה בהשגת מטרותיה, ובעיקר את הנכונות של צוערים להביע דעה ולהציע רעיונות חדשים במקום העבודה ואת הנכונות לשיתופי פעולה בין-משרדיים.
הערות שוליים

↑  החלטת ממשלה מס' 4473 מיום 08.02.2009 - השמת צוערי "עתידים - צוערים למינהל הציבורי"
1 2  המלצות ועדת ההיגוי - צוערים למינהל הציבורי
↑  החלטת ממשלה מס' 1244 מיום 17.01.2010 - צוערים לשירות המדינה
↑  הצגת תוכנית צוערים לשירות המדינה באתר ה-OECD
קבוע ארדש-קופלנד

קבוע קופלנד-ארדס הוא קבוע מתמטי הקשור לחקר תורת הגרפים ותורת המספרים. הוא מוגדר כמספר אי רציונלי ממשי.
הקבוע הוצג על ידי המתמטיקאי פול ארדס בשנת 1955, ולאחר מכן שופר על ידי המתמטיקאי אלן קופלנד בשנת 1972הקבוע משוער להיות: 0.235711131719232931374143…
בדומה לקבוע צ'אמפרנאוונה, הקבוע מוגדר להיות סדרה אינסופית של מספרים, אך במקום מספרים טבעיים, המספרים הם  מספרים ראשוניים.  ניתן להוכיח כי המספר הוא אי-רציונלי על בסיס משפט דיריכלה, השערת ברטראן או על בסיס השערת רמראה שאומרת שכל מספר טבעי ניתן להציג כסכום של עד שישה מספרים ראשוניים. המספר הוא מספר נורמלי מעל בסיס 10, דבר שהוכח על ידי פאול ארדש וארתור קופלנד ב-1946, שעל שמם נקרא המספר. ניתן גם להגדיר את המספר על ידי הטור האינסופי הבא:
כאשר pn הוא  המספר הראשוני ה-n-י. ניתן גם להגדיר אותו על ידי השבר המשולב הבא:
קבוע קשור

ניתן להגדיר בצורה דומה קבוע מעל בסיס b, שכאשר המקום העשרוני הוא ראשוני, אז הספרה היא 1 ואחרת הספרה היא 0, ונוצר המספר הבא
ניתן להגדיר אותו על ידי טור אינסופי כמו קבוע ארדש-קופלנד:
כאשר pn הוא  המספר הראשוני ה-n-י', כמו בטור הקודם.
ראו גם

קבוע צ'אמפרנאוונה
קבוע גאוס

ערך זה עוסק בקבוע מתמטי. אם התכוונתם לקבוע פיזיקלי מתחום האסטרונומיה, ראו .
במתמטיקה, קבוע גאוס (מצוין באות G) מוגדר כהופכי של הממוצע האריתמטי-גאומטרי של 1 והשורש הריבועי של 2:
הקבוע נקרא על שמו של קרל פרידריך גאוס, אשר גילה ב-30 במאי 1799 כי:
כך שמתקיים:
כאשר β מציינת את פונקציית בטא.
טרנסצנדנטיות

קבוע גאוס יכול לשמש להצגת פונקציית גמא עבור הארגומנט ¼:
כיוון ש- \pi  ו- \Gamma ({\tfrac {1}{4}}) הם בלתי תלויים אלגברית קבוע גאוס הוא מספר טרנסצנדנטי.
ייצוגים אחרים

ניתן להציג את קבוע גאוס באמצעות פונקציית תטא של יעקובי באופן הבא:
ניתן להציגו גם כסדרה מתכנסת:
וכן כמכפלה אינסופית:
ייצוגים נוספים של קבוע גאוס באמצעות אינטגרלים של פונקציות טריגונומטריות ופונקציות היפרבוליות:
קווין-אמאן

| --- | --- |

 
 מאכלים
 סוג:  sweet pastry 
 מוצא:  צרפת 
 מרכיבים עיקריים:  בצק, סוכר, חמאה 
 
עוגה אישית
קווין-אמאן (בצרפתית: kouign-amann) היא עוגה ברטונית (אנ') מחבל ברטאן, שתוארה בניו יורק טיימס בתור "המאפה השמן ביותר בכל אירופה."
שמה של העוגה מגיע מהמילים בשפה הברטונית "חמאה" ו"עוגה". זוהי עוגה עגולה ורבת-שכבות, שבמקור נעשתה עם בצק לחם (כיום משתמשים בבצק שונה), המכיל שכבות של חמאה וסוכר מקופלות, בדומה לבצק עלים אם כי עם פחות שכבות. את העוגה אופים לאט עד שהחמאה מנפחת את הבצק וכתוצאה מכך נוצרות שכבות והחום מקרמל את הסוכר. האפקט דומה לאפיית קרואסון בצורת מאפין (קרואפין).